
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 766 

2 Οκτωβρίου 1998 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 12.000,00 τετρ. μέ¬ 
τρων στη θέση «Τσαντά» περιφέρειας Κοινότητας 
Αγαλά Ζακύνθου. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρί¬ 
σκεται εντός του οικισμού Κότρωνα, της Κοινότητας 
Κότρωνα (ν. Λακωνίας) και καθορισμός ειδικών 
όρων και περιορισμών δόμησης αυτού. 2 

Τροποποίηση εγκεκριμμένου ρυμοτομικού σχεδίου με¬ 
ταξύ των οδών Ηπείρου, Ελλ. Στρατιώτου, Σαραντα- 
πόρου και Φαβιέρου τμήματος του Ο.Τ. 631 προς 
χαρακτηρισμό του ως χώρου αθλητικών εγκαταστά¬ 
σεων και έγκριση διαγράμματος κάλυψης. 3 

Ακύρωση της 2240/1.7.98 απόφασης του Νομάρχη 
Πρέβεζας. 4 

ΑΝΑΚΟΙΝΩΣΕΙΣ 

Ειδοποίηση παρακαταθέσεως ποσού δρχ. 27.951.950 
για τα ρυμοτομούμενα εδαφικά τμήματα και επικεί¬ 
μενα της υπ’ αριθ. 18/92 πράξης αναλογισμού του 
Τμήματος Πολεοδομίας της Νομαρχίας Αχαΐας. .. 5 


ΑΝΑ ΔΑΣΩΣ ΕΙΣ 

ΑΠΟΦΑΣΕΙΣ 

Αριθ. 1470 (1) 

Κήρυξη αναδασωτέας έκτασης 12.000,00 τετρ. μέτρων 
στη θέση «Τσαντά» περιφέρειας Κοινότητας Αγαλά Ζα¬ 
κύνθου. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΙΟΝΙΩΝ ΝΗΣΩΝ 
Έχοντας υπόψη: 

1. Τις διατάξεις του Ν. 3200/55 «περί διοικητικής απο¬ 


κέντρωσης, όπως τροποποιήθηκε και συμπληρώθηκε με¬ 
ταγενέστερα με το Ν.Δ. 532/70. 

2. Τις διατάξεις του άρθρου 117 παρ. 3 του Συντάγμα¬ 
τος. 

3. Τις διατάξεις του Ν. 998/79 «περί προστασίας δασών 
κ.λπ» και ειδικότερα: α) του άρθρου 41 παρ. 1 β) του άρ¬ 
θρου 38 παρ. 1 γ) του άρθρου 34 παρ. 4 δ) του άρθρου 12 
παρ. 2 του Ν. 2010/1992. 

4. Τις διαταγές του Υπουργείου Γεωργίας: 

α) 160417/1180/8.7.1980, 

β) 182447/3049/24.9.1980 

5. Την προφορική πρόταση του Δ/ντή Ζακύνθου με την 
οποία προτείνεται η κήρυξη της έκτασης που αναφέρεται 
στο θέμα ως αναδασωτέας. 

6. Την υπ’ αρ. 5012/3.11.1997 απόφαση Γενικού 
Γραμματέα Περιφέρειας Ιονίων Νησιών, αποφασίζουμε: 

Κηρύσσουμε αναδασωτέα, με σκοπό την προστασία και 
επαναδημιουργία της δασικής βλάστησης, που καταστρά¬ 
φηκε από πυρκαγιά στις 2 Μαΐου 1998 μη συμπεριλαμβα¬ 
νομένων των γεωργικών εκτάσεων (αγρών καλλιεργουμέ- 
νων, εν αγραναπαύση και αναδασωθέντων), που περι¬ 
κλείονται εν όλω ή εν μέρει από την οριογραμμή της ανα¬ 
δασωτέας εκτάσεως διακατεχόμενη δασική έκταση εμβα- 
δού 12.000.000 τετρ. μέτρων, που βρίσκεται στη θέση 
Τσαντά Περιφέρειας Κοινότητας Αγαλά Ζακύνθου και 
προσδιορίζεται από τα στοιχεία Α, Β, Γ, Δ, Α και έχει όρια: 

Ανατολικά: Ελαιοκαλλιέργειες. 

Δυτικά: Δάσος χαλεπίου πεύκης και αγρός. 

Βόρεια: Δασικός δρόμος. 

Νότια: Δάσος χαλεπίου πεύκης, 

όπως φαίνεται στο συνημμένο διάγραμμα, που αποτελεί 
αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 7 Σεπτεμβρίου 1998 

Ο Γενικός Γραμματέας Περιφέρειας 
ΚΩΣΤΑΣ ΓΕΩΡΓΑΛΙΔΗΣ 

ΠΟ ΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 25653/5558 (2) 

Χαρακτηρισμός ως διατηρητέου του κτιρίου που βρίσκεται 

εντός του οικισμού Κότρωνα, της Κοινότητας Κότρωνα 

(ν. Λακωνίας) και καθορισμός ειδικών όρων και περιορι¬ 
σμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του ν. 
1577/1985 «Γενικός Οικοδομικός Κανονισμός (Α' 210), 
όπως τροποποιήθηκαν με το άρθρο 1 (παρ. 1 και 2) του ν. 
1772/1998» Τροποποίηση διατάξεων του ν. 1577/1985 
«ΓΟΚ» και άλλες διατάξεις (Α’ 91). 

2. Τις διατάξεις του άρθρου 29Α του ν. 1558/1985 «Κυ¬ 
βέρνηση και Κυβερνητικά Όργανα (Α' 137) που προστέ¬ 
θηκε με το άρθρο 27 του ν. 2081 /92 (Α' 154) και αντικα- 
ταστάθηκε με την παρ. 2α του άρθρου 1 του ν. 2469/1997 
(Α' 38). 

3. Την υπ’ αριθμ. 103326/1281/5.12.1996 απόψαση 
του Υπουργού και Υφυπουργού Περιβάλλοντος, Χωροτα¬ 
ξίας και Δημοσίων Έργων» Μεταβίβαση αρμοδιοτήτων του 
Υπουργού και του Υφυπουργού Περιβάλλοντος, Χωροτα¬ 
ξίας και Δημοσίων Έργων στον Γενικό Γραμματέα και 
στους Προσταμένους των Γενικών Διευθύνσεων, Διευ¬ 
θύνσεων και Τμημάτων του Υπουργείου Περιβάλλοντος, 
Χωροταξίας και Δημοσίων Έργων» (1126Β/ 
16.12.1996). 

4. Τις διατάξεις της παρ. Β του άρθρου 1 του π. δ/τος 
28/28.1.93 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 4.5.98 αιτιολογική έκθεση της Δ/νσης Πολε- 
οδομικού Σχεδιασμού - Τμήμα Παραδοσιακών Οικι¬ 
σμών. 

6. Την από 21.5.98 σύμφωνη γνώμη της «Β. Παναγάκος 
- Μ. Τρακοσιάρη Ξενοδοχειακή - Εμπορική - Τουριστική 
Α.Ε.» δια της προέδρου της Μ. Παναγάκου (αρ. πρωτ. 
ΥΠΕΧΩΔΕ 14420/3903/22.5.1998). 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
Κρατικού Προϋπολογισμού και του οικείου Ο.Τ.Α., απο¬ 
φασίζουμε: 


1. Χαρακτηρίζεται ως διατηρητέο το κτίριο που βρίσκε¬ 
ται εντός του οικισμού Κότρωνα, της κοινότητας Κότρωνα 
(ν. Λακωνίας), φερόμενο ως ιδιοκτησία της «Β. Παναγά- 
κος - Μ. Τρακοσιάρη Ξενοδοχειακή - Εμπορική - Τουρι¬ 
στική Α.Ε.», όπως φαίνεται με μαύρη διαγράμμιση στο 
σχετικό πρωτότυπο διάγραμμα σε κλίμακα 1:2000, που 
θεωρήθηκε από τον Προϊστάμενο της Δ/νσης Τοπογραφι- 
κών Εφαρμογών με την 25653/1998 πράξη του και που 
αντίτυπό του σε φωτοσμίκρυνση δημοσιεύεται με την πα¬ 
ρούσα απόφαση. 

2. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών ή διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού, η εσω¬ 
τερική διαρρύθμιση καθώς και επεμβάσεις για λόγους λει¬ 
τουργικούς του προτεινόμενου ως διατηρητέου κτίσματος 
εφόσον δεν αλλοιώνεται ο αρχιτεκτονικός του χαρακτή¬ 
ρας. 

4. Επιτρέπεται η ανέγερση νέου κτιρίου στο οικόπεδο 
που βρίσκεται στο διατηρητέο κτίριο ή προσθήκη κατ’ 
επέκταση σ’ αυτό μετά από σύμφωνη γνώμη της Επιτρο¬ 
πής Πολεοδομικού και Αρχιτεκτονικού Ελέγχου (ΕΠΑΕ) 
σύμφωνα με τις ισχύουσες πολεοδομικές διατάξεις, εφό¬ 
σον δεν παραβλάπτονται το κτίριο και ο χώρος που το πε¬ 
ριβάλλει. 

5. Απαγορεύεται η τοποθέτηση φωτεινών επιγραφών 
και διαφημίσεων στο χαρακτηριζόμενο ως διατηρητέο κτί- 
σμα. 

Επιτρέπεται μόνο η τοποθέτηση επιγραφών περιορι¬ 
σμένων διαστάσεων που πληροφορούν για τυχόν χρήση 
των χώρων του κτιρίου. 

6. Για οποιαδήποτε παρέμβαση στο εξωτερικό και εσω¬ 
τερικό του διατηρητέου κτιρίου καθώς και για την τοποθέ¬ 
τηση επιγραφών απατείται η έγκριση της ΕΠΑΕ. 

7. Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 23 Σεπτεμβρίου 1998 
Με εντολή Υπουργού 

Ο Γ ενικός Γ ραμματέας 
ΗΛΙΑΣ ΜΠΕΡΙΑΤΟΣ 

Αριθ. 2335 (3) 

Τροποποίηση εγκεκριμμένου ρυμοτομικού σχεδίου με¬ 
ταξύ των οδών Ηπείρου, Ελλ. Στρατιώτου, Σαρανταπό- 
ρου και Φαβιέρου τμήματος του Ο.Τ. 631 προς χαρα¬ 
κτηρισμό του ως χώρου αθλητικών εγκαταστάσεων και 
έγκριση διαγράμματος κάλυψης. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΔΥΤ. ΕΛΛΑΔΟΣ 
Έχοντας υπόψη: 

1. Τις διατάξεις του Ν.Δ. της 17.7.23 όπως μεταγενέ¬ 
στερα τροποποιήθηκαν και συμπληρώθηκαν και ειδικό¬ 
τερα του άρθρου 3 αυτού. 

2. Το Ν. 1622/86 (ΦΕΚ 92Α/14.7.86) «Τοπική Αυτ/ση 
Περκρερ/κή Ανάπτυξη & Δημοκρατικός Προγραμματι¬ 
σμός». 

3. Το Ν. 2503/30.5.97 (ΦΕΚ 107Α/30.5.97) «Περί Διοι¬ 
κητικής Οργάνωσης Στελέχωσης Περιφέρειας κ.λπ». 

4. Το Ν. 2508/11/13.6.97 (ΦΕΚ 124/Α) «Βιώσιμη Οικι¬ 
στική Ανάπτυξη των πόλεων και Οικισμών της Χώρας και 
άλλες δ/ξεις» άρθρ. 25 παρ. 9α. 

5. Την υπ’ αρ. 1/1.9.97 απόφαση «μεταβίβαση εξου¬ 
σίας προς υπογραφή του Γεν. Γραμ. Περιφ. Δυτ. Ελλά¬ 
δας». 

6. Την υπ’ αριθμ. 388/20.2.98 απόφαση Γεν. Γραμμα¬ 
τέα περί συγκρότησης του Περιφερειακού Συμβουλίου 
ΧΟΠ Δυτ. Ελλάδας. 

7. Το υπ’ αριθμ. 17927/3.9.98 έγγραφο της Δ/νσης 
Αυτ/σης και Αποκέντρωσης της Περιφέρειας Δυτικής Ελ¬ 


λάδος με το οποίο μας διαβιβάστηκε φάκελος δικαιολογη- 
τικών. 

8. Τις υπ’ αριθμ. 176/25.6.98 και 488/13.7.98 αποφά¬ 
σεις του Δημοτικού Συμβουλίου Πατρών. 

9. Την υπ’ αριθμ. Δ.Υ./2335/10.9.98 εισήγηση της 
ΔΙΠΕΧΩ Δυτ. Ελλάδος. 

10. Την γνωμοδότηση του Περιφερειακού ΣΧΟΠ που 
φαίνεται στο αριθμ. 4/16.9.98/9 πρακτικό του. 

11. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., αποφα¬ 
σίζουμε: 

Την τροποποίηση του εγκεκριμένου ρυμοτομικού Σχε¬ 
δίου πόλεως Πατρών μεταξύ των οδών Ηπείρου, Έλληνος 
Στρατιώτου, Σαρανταπόρου και Φαβιέρου προς χαρακτη¬ 
ρισμό τμήματος του Ο.Τ. 631 ως χώρου αθλητικών εγκα¬ 
ταστάσεων και έγκριση διαγράμματος κάλυψης, όπως 
φαίνεται στο συνημμένο σχέδιο και για τους λόγους που 
αναφέρονται στο ως άνω πρακτικό του Περιφερειακού 
ΣΧΟΠ. 

Η παρούσα να δημοσιευθεί στην Εφημερίδα της Κυβερ- 
νήσεως. 

Πάτρα, 28 Σεπτεμβρίου 1998 
Με εντολή Γεν. Γραμ. Περιφέρειας 
Η Διευθύντρια 
ΚΛΗΜ. ΚΑΡΑΓΙΑΝΝΗ 

Αριθ. 24809 (4) 

Ακύρωση της 2240/1.7.98 απόφασης του Νομάρχη 
Πρέβεζας. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις των άρθρων 69 και 70 του Π.Δ. 30/96 
«Κώδικας Νομαρχ. Αυτ/σης» (ΦΕΚ Α' 21). 

2. Τις διατάξεις του άρθρου 8 του Ν. 3200/1955 «Περί 
διοικητικής αποκεντρώσεως». 

3. Τις διατάξεις του Ν.Δ. της 17.7.1923 όπως τροπο¬ 
ποιήθηκαν, συμπληρώθηκαν και ισχύουν σήμερα. 

4. Τις διατάξεις του Α.Ν. 314/1968 όπως τροποποιή¬ 
θηκε και συμπληρώθηκε με το με αρ. 1018/71 Ν.Δ. και με 
την § 3 του αρ. 34 του Ν. 1577/1985. 

5. Τις διατάξεις του με αρ. 183/1986 Π.Δ. 

6. Την με αριθμό Δ.Π. οικ. 2240/1.7.98 απόφαση του 
Νομάρχη Πρέβεζας. 

7. Την κατ’ αυτής προσφυγή των Σωτηρίου και Παρα¬ 
σκευής Τσίπη, εμπρόθεσμα ασκηθείσα, σύμφωνα με το 
με αριθμό 2314/10.7.98 έγγραφο της Νομαρχ. Αυτ/σης 
Πρέβεζας. 

8. Τις με αριθμό 2308/23.9.98 και 2362/28.9.98 ειση¬ 
γήσεις επί του θέματος της αρμόδιας προς τούτο Δ/νσης 
ΠΕΧΩ Ηπείρου. 

9. Όλα τα στοιχεία του φακέλου της υπόθεσης, επειδή 
σύμφωνα και με τις εισηγήσεις της Δ/νσης ΠΕΧΩ Ηπεί¬ 
ρου, η προσβαλλόμενη απόφαση του Νομάρχη πρέπει να 
ακυρωθεί, διότι σ’ αυτή δεν υπάρχει επαρκής αιτιολογία. 
Επίσης έλλειψη αιτιολογίας παρατηρείται και στην εισή¬ 
γηση της Υπηρεσίας όπου αναφέρεται «να απορριφθεί η 
ένσταση του Σ. Τσίπη, χωρίς να εκτίθενται οι λόγοι της 
απόρριψης». Στη συνέχεια τόσο στην εισήγηση όσο και 
στην απόφαση, δεν αναφέρονται ποιοι πολεοδομικοί όροι 
επέβαλαν την υπόψη τροποποίηση. 

Επειδή κατά θεμελειώδη αρχή του Διοικητικού Δικαίου, 
χρήζουν αιτιολογίας οι πράξεις δια των οποίων επέρχονται 
δυσμενείς συνέπειες δια τους διοικούμενους. 

Επειδή ελλιπής ή ανεπαρκής αιτιολογία, συνιστά παρά¬ 
βαση ουσιώδους τύπου και συνεπάγεται ακυρότητα της 
πράξεως (Σ.τ.Ε.875 και 876/1938), αποφασίζουμε: 

Κάνουμε δεκτή την προσφυγή των Σωτηρίου και Παρα¬ 
σκευής συζ. Σωτηρίου Τσίπη και ακυρώνουμε την 2240/ 
1.7.98 απόφαση του Νομάρχη Πρέβεζας, σύμφωνα με το 
σκεπτικό της παρούσας. 

Κατά της παρούσας απόφασης μπορεί να ασκηθεί προ¬ 
σφυγή για παράβαση νόμου, σύμφωνα με τη διάταξη του 
άρθρου 70 του Π.Δ. 30/96. 


Η παρούσα να δημοσιευθεί στην Εφημερίδα της Κυβερ- 
νήσεως. 

Ιωάννινα, 29 Σεπτεμβρίου 1998 

Ο Γεν. Γραμ. Περιφέρειας 
ΔΗΜ. ΚΑΛΟΥΔΙΩΤΗΣ 

-♦- 

ΑΝΑΚΟΙΝΩΣΕΙΣ 

(5) 

Ειδοποίηση παρακαταθέσεως ποσού δρχ. 27.951.950 για 
τα ρυμοτομούμενα εδαφικά τμήματα και επικείμενα 
της υπ’ αριθ. 18/92 πράξης αναλογισμού του Τμήμα¬ 
τος Πολεοδομίας της Νομαρχίας ΑχαΤας. 

Ο ΔΗΜΑΡΧΟΣ ΠΑΤΡΕΩΝ 

Με το υπ' αριθ. 108/9.10.1997 γραμμάτιο συστάσεως 
παρακαταθήκης του Ταμείου Παρακαταθηκών και Δανείων 
Υποκ/τος Πατρών, ο Δήμος Πατρέων παρακατέθεσε ποσό 
27.951.950 δρχ. σαν αποζημίωση των ρυμοτομουμένων 
εδαφικών τμημάτων και των επικειμένων της υπ’ αριθ. 
18/92 πράξης αναλογισμού του Τμήματος Πολεοδομίας της 
Νομαρχίας Αχαΐας, που επικυρώθηκε με την υπ' αριθ. 
Χ.483/93 απόφαση της Νομαρχίας Αχαΐας, και υπέρ των ει- 
καζομένων δικαιούχων της πράξης αυτής, προς διάνοιξη της 
δημοτικής οδού ΔΑΙΔΑΛΟΥ των Πατρών, όπως προβλέπεται 
από το εγκεκριμένο σχέδιο της πόλης, αναφέρεται στην 
18/92 πράξη αναλογισμού και απεικονίζεται στο τοπογρα- 
φικό διάγραμμα που την συνοδεύει. 

Η προσωρινή τιμή μονάδος αποζημιώσεως των απαλλο- 
τριουμένων εδαφικών τμημάτων και επικειμένων καθορί¬ 
στηκε με την υπ’ αριθ. 533/1997 απόφαση ειδικής διαδι¬ 
κασίας του Μονομελούς Πρωτοδικείου Πατρών. 

Για τα εδαφικά αυτά τμήματα συνετάγη η υπ’ αριθ. 
1628/97 δήλωση φόρου Μεταβιβάσεως ακινήτου του Γ' 
ΔΟΥ Πατρών. 

Η ανακοίνωση αυτή να δημοσιευτεί στην Εφημερίδα της 
Κυβερνήσεως αυτοτελώς αλλά και ως ορθή επανάληψη 
της ανακοίνωσης που έλαβε χώρα στην Εφημερίδα της 
Κυβερνήσεως ΦΕΚ Δ' Τεύχος Αριθμός Φύλλου 940/ 
3.11.1997 στην οποία από λάθος οφειλόμενο σε παρα¬ 
δρομή αναφέρεται: 

α) Αριθμός απόφασης του Νομάρχη ΑχαΤας με την οποία 
επικυρώθηκε η προναφερόμενη πράξη αναλογισμού 
Χ.6033/1992 αντί της ορθής απόφασής του Χ.483/1993, 
και 

β) Αριθμός αποφάσεως με την οποία καθορίστηκε η πα- 
ρακατατεθείσα ως άνω αποζημίωση 508/1997 Εφετείου 
Πατρών, αντί του ορθού 533/2.5.1997 Μονομελούς Πρω¬ 
τοδικείου Πατρών - Ειδική Διαδικασία, προς αποκατά¬ 
σταση του ορθού. 

Πάτρα, 2 Οκτωβρίου 1998 
Ο Δήμαρχος 

ΑΝΔΡΕΑΣ ΚΑΡΑΒΟΛΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




